Kivlan Zen

Mayor Jènderal TNI (Purn.) Kivlan Zen, S.I.P., M.Si. gellar Datuak Tanameh (lahèr 24 Dèsèmber 1946) panèka purnawirawan TNI-AD bân tokoh militèr Indonèsia. Abâ'na perna ḍhâḍḍhi Kopala Staf Kostrad (Kas Kostrad) ABRI samarèna ngalampa'aghi lebbi ḍâri 20 jabadhân sè dhâ-bhidhâ, palèng bânnya' è bâgiyân komando tempur. È taon 2016, Kivlan Zen ḍhâḍḍhi negosiator pentèng sè bisa mabèbas 18 Orèng Naghara Inḍonèsia ḍâri panyanderaan sè èlakonè kelompok Abu Sayyaf Filipina.

Kivlan panèka lulusân Akademi Militèr (1971) sè ḍâri kacabangan Infanteri. Âbâ'na jhughân saangkadhân sareng mantan Panglima TNI (2002—2006), Jènderal TNI (Purn.) Endriartono Sutarto.

 Kaoḍi'ân Pribaḍi 
Kivlan Zen lahèr tangghâl 24 Dèsèmber 1946 è Kottha Langsa, Acèh, ḍâri kalowarga parantau Minangkabau. Abâ'na panèka ana' nomer tello' ḍâri ḍubellâs satarètanan ḍâri pasangan Muhammad Zein bân Husna. Bapa'na panèka tokang dhâghâng katoronan Pakistan Punjab ḍâri ghâris bapa' bân Minangkabau ḍâri ghâris èbu. Èbhu'na jhughân ḍâri Minangkabau, iyâ arèya suku Guci è Maninjau, Kabupatèn Agam, Somattra Bârâ'.

Bâkto ghi' ḍhâḍḍhi morèd, abâ'na jhughân aktif è organisasi Kesatuan Aksi Pemuda Pelajar Indonesia (KAPPI). Abâ'na maso' Akademi Militèr Nasional (AMN) samarèna nammataghi sakola SMA è taon 1965. Abâ'na panèka lulusân AKABRI angkadhân taon 1971. Alè'na, Rahmiana Zein, panèka ghuru besar Kimia è Universitas Andalas, Padang, Somattra Bârâ'.

 Sombher